JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Baselis tähistati Sionistliku Kongressi aastapäeva
USA valmistab ette sõjalist rünnakut Iraani
Rahvaste Liidu mängudel kummardati Baali
Baselis, Šveitsis tähistati esmaspäeval, 29. augustil,
maailma 1. Sionistliku Kongressi 125. aastapäeva.
Kohtumise korraldas Maailma Sionistlik Organisatsioon
koos Šveitsi Juudi Agentuuri ja Baseli kantoniga.
Umbes 1400 külalist,
sh pea kõigi maailma sionistlike organisatsioonide juhid,
saabusid karmide turvareeglite saatel Baselisse,
samasse Stadtcasino Halli hoonesse,
kus kunagi kogunes 1. kongress.
Iisraeli delegatsioonis osalesid riigi president Isaac Herzog,
kellelt oodati fotografeerimist samal rõdul,
kus kunagi pildistati Theodor Herzelit,
keda peetakse Iisraeli kaasaegse rahvusaate isaks.
Üks kogunemise peasündmusi
oli just Theodor Herzli ajaloolise foto restaureerimine,
mis on tehtud Baseli Three Kings hotelli rõdu serval.
Mitmete oodatud palestiinameelsete meeleavalduste hoiatuste tõttu
kiitis Šveitsi valitsus heaks ca 6 mln eurose julgeolekueelarve.
Kongressi ajaks suleti laevaliiklus linna läbival Reini jõel
ja ka õhuruum,
ning konverentsisaali valvas suur hulk turvatöötajaid.
Tõenäolises Iisraeli õhujõudude õhurünnakus veidi üle nädala eest
hävines Masyafi linnas Süürias üle 1000 Iraani päritolu raketi.
raporteeris SOHR, Süüria Inimõiguste Organisatsioon.
SOHR'i raporti teatel hukkus 5 sõdurit
ja vähemalt 14 Süüria tsiviilelanikku sai õhurünnakus erinevaid vigastusi.
Hoonet valvavate Iraani toetatud militantide hukkunute
või vigastatute arvu pole avaldatud.
Rünnaku tulemusel süttis linna ümbruses mitmeid tulekahjusid
laos plahvatanud lõhkeainete tõttu
ja lähedalasunud eluhooned said olulist materiaalset kahju,
teatas SOHR-i raport.
See oli juba 12. Iisraeli ulatuslik rünnak
Süürias asuvate Iraani objektide pihta käesoleval aastal.
Peaaegu koheselt pärast rünnakut
palusid Süüria ametnikud Iraani ja selle esindajaid
mitte teha rünnakuid Iisraeli vastu riigi territooriumilt.
Selle tulemusel
alustas Iraani Revolutsioonikaart erinevaid kättemaksurünnakuid
Süürias asuvate USA baaside pihta,
lootes, et see mõjutab USAd keelustama Iisraeli rünnakuid Süürias.
Mõju oli siiski vastupidine, sest USA väesalgad
tegid vasturünnakuid erinevate Iraani objektide pihta.
Vastastikused kättemaksurünnakud jätkuvad.
Iisraeli kaitseminister Benny Gantz rääkis oma Washingtoni-visiidi käigus
USA presidendi Joe Bideni riikliku julgeoleku nõunikule Joe Sullivanile,
et Iisrael vajab Ühendriikidelt
usutavat sõjalist alternatiivi Iraani vastu.
Kaitseministeeriumi ametniku sõnul sai Iisrael häid vihjeid selle kohta,
et USA-l on toimiv plaan rünnata Iraani,
kui JCPOA läbirääkimised soovitud tulemuseni ei vii.
Kui lepingut ei sünni,
oleks USA valmis tegutsema Iraani vastu Iisraeli kõrval,
kes on samuti Iraani vastu sõjalist alternatiivi ette valmistanud.
Samas tõdeti ühtselt,
et Iisraelil on endiselt vabadus aktsioonideks Iraani vastu
ja sõltumata sellest, kas leping sõlmitakse või mitte,
jätkab Jeruusalemm tööd Iraani vaenuliku tegevuse vastu.
USA riikliku julgeolekunõukogu esindaja avalduses
rõhutati ka president Bideni kõikumatut pühendumust
Iisraeli julgeolekule mis tahes tingimustes.
Iisraeli armee satelliitfotod näitavad,
et Venemaa saadab S-300 õhutõrjerakette tagasi koju
Süüriast Ukraina vastu sooritatud rünnakusõja tõttu.
Iisraeli luureteenistuse teatel
on lastitud mitmeid S-300 õhutõrjesüsteeme
Musta mere sadamasse teel olevasse Vene laeva.
Luureteenistuse arvates johtub see sellest,
et Venemaa vajab lisaseadmeid Ukraina sõjas hävinenute asemele.
Süüria armee ei saa kasutada raketisüsteemi ilma Venemaa loata,
kuid Iisraeli jaoks oli murettekitavaks arenguks,
et venelased hakkasid ise tegutsema Süüria ja selle kaudu ka Iraani heaks.
Selles osas muutub olukord oluliselt kergemaks,
et Venemaa ei luba veel Süürial
riigis asuvaid S-400 õhutõrjesüsteeme kasutada.
Iraan on korduvalt õhutanud Hezbollah't Liibanonis
käivitama raketirünnakuid
Iisraeli mandrilava gaasi- ja naftapuurtornide pihta.
Samas hoiatab Iraan Liibanoni valitsust
Iisraelile järeleandmiste tegemise eest vaidlusaluse gaasivälja piiride osas.
Sõjaekspertide sõnul peab Iraan endale kasulikuks
uue Lähis-Ida sõja käivitamist. Kui puhkeb sõda Iisraeliga,
haaravad lahingud Liibanonis Iisraeli kaitsejõude tähelepanu,
nii et nad on liiga hõivatud alustama rünnakut Iraani tuumarajatiste vastu.
Terrorirühmitus Hezbollah töötaks nii Iraani palgasõdurina,
et ette ära hoida Iisraeli rünnakut Iraani vastu.
Ka mõne nädala eest
Iisraelile minisõjas kaotanud Palestiina Islamidžihaad
on valmis Iisraeli vastu uut aktsiooni alustama,
mis sünkroniseeritaks lõunas Hezbollah' rünnakuga põhjas.
Iraani hinnangul pole Iisraelil sõjalisi ressursse
kõigi nafta- ja gaasipuurtornide kaitsmiseks Vahemere idaosas
simultaanselt kahel rindel käiva sõjaga.
Seda potentsiaalset haavatavust nähakse Iraanis võimalusena
tekitada Iisraelile tõsist kahju nii majanduslikult kui sõjaliselt.
Viimastest Iraani juhistest johtuvalt
kuulutas Hezbollah' pealik Hassan Nasrallah' mõne päeva eest,
et merepiiri, Karishi maardla, nafta ja gaasi
ning Liibanonile kuuluvate õiguste küsimusel pole mingit pistmist
tuumalepingu läbirääkimistega.
Kui Liibanon ei saa nõutud õigusi, hakkame asju eskaleerima,
kas tuumaleping allkirjastatakse või mitte.
Liibanoni pilk peaks olema Karishil ja Liibanoni enda piiridel.
Nende avalduste tõttu on Iisraeli armee ja õhukaitsevägi
riigi põhjapiiril kõrges valmisolekus valmis kõigiks Hezbollah' rünnakuteks,
nagu ka lõunas Gaza piiril.
Liibanoni ajakirjaniku ja astroloogi Maguy Farahi sõnul
on ainus viis Iisraeli regionaalsete plaanide peatamiseks
lõpetada riigi olemasolu ja iisraellased merre visata.
Nii tõdes ta augusti lõpus intervjuus kohalikule OTV-le.
Tema sõnul on Iisrael regioonis võõras faktor
ja iisraellaste ühine juudiusk
ei vasta pädevale rahvuslikule identiteedile.
Ajakirjanik tõdes lisaks,
et Iisraelil on plaan rajada piirkonda uusi judaismil põhinevaid riike.
Religioonist ei piisa riigi ja rahvusliku identiteedi loomiseks,
ütles Farah, vaid rahvuslik identiteet rajaneb ajalool, geograafial, tavadel
ja keelel, mis on riigi rahvusliku identiteedi aluseks.
"Nad rajasid oma juudiriigi jõuga.
Ma ei tea, kaua selle eksistents kestab, kuid seni kui see on olemas,
on sel teatud plaan luua samal moel juurde teisigi riike."
Nii tõlgendas ajalugu Liibanoni ajakirjanik ja astroloog Maguay Farah,
väljendades sellega ka terrorirühmituse Hezbollah eesmärke.
Veidi teise teema juurde.
Briti Rahvaste Ühenduse mängude avatseremoonial
Birminghamis, Inglismaal leidis 28. juulil aset järgmine.
Kohaliku Alexanderi staadioni areenile
veeti hiiglaslik, mehaaniline, hõõguvpunaste silmadega härg.
See oli ca 10 meetrit kõrge
ja selle ehitamine oli kestnud üle viie kuu.
See oli saanud nimeks Raging Bull ehk raevutsev härg
ja see köitis rahva tähelepanu võimsamalt
kui ükski etendusel esinenud inimene.
Samal ajal, kui härg staadionile toodi,
kõlas valjuhääldeist rokkbändi Black Sabbath muusika.
Kui avatseremoonia "sangar", Stella-nimeline tegelane,
oli olendi maha rahustanud,
kogunesid kõik tseremoonial osalenud hiigelhärja ümber
ja hakkasid seda sõna otseses mõttes kummardama ja ülistama.
Viimaseil aastail on maailmas toimunud veidraid asju,
kuid see kuulub küll tipmiste hulka.
Rahvaste Ühenduse mängudel osales kokku 72 riiki,
nii et avatseremooniat vaadati sadade miljonite teleriekraanide kaudu
kogu meie planeedil.
Selle rituaali sümboolika oli hästi ettekavandatud,
nii et korraldajad teadsid täpselt, mida tegid.
Ehk lootsid nad ka faktile,
et enamik rahvast ei taju teadlikult, mis areenil tegelikult toimus.
Härg on alati olnud iidse Lähis-Ida paganliku jumala Baali sümbol.
Ürituse korraldajate sõnul leiab hiigelhärg Birminghamis püsiva koha
ka pärast Rahvaste Ühenduse mängude lõppemist.
Mitmete piibliuurijate meelest elame väga veidratel aegadel
ja nad usuvad, et need muutuvad üha kummalisemaks.
Kuid näha nii selget ebajumal Baali kummardamist
ja just ühes kristluse hällriigis Inglismaal,
poleks ma uudistetoimetajana osanud ette kujutada.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee
Tõlge: Monika Jaaguri